Min oplevelse i går:

Kl. 11.58 ringer jeg første gang til jer, fordi jeg gerne vil overfører min datters mobilnr. til mig, da det er oprettet i min konens navn og dermed samle alle vores numre hos mig i en familiepakke. Dertil vil jeg gerne købe 2 stk. IPhone 6 med 16 GB, som I jo reklamerer med på alle tænkelige platforme.

Den herre jeg får fat I oplyser mig om, at det kan man sagtens men det vil tage noget tid da overdragelses papirerne skal sendes frem og tilbage.

Det er tid jeg ikke har, da jeg skal bruge mobilen senest fredag i næste uge hvor min datter fylder 10, så derfor spørger jeg om der ikke er andre muligheder.

Iflg. jeres medarbejder er der ikke andre muligheder og vi snakker frem og tilbage og jeg påpeger at det vel reelt er nemmere og hurtigere at oprette et nyt nr. end det er at flytte rundt mellem ægtefælder. Først da jeg nævner ordet PDF, så finder han ud af efter samtale med en kollega, da overdragelsen faktisk kan ske via et link. Dette link aftaler vi så at han skal sende til mig, så vi kan komme videre.

Da jeg 20 min. senere modtager linket, finder jeg ud af at det ikke virker, og derfor har jeg reelt ikke andre muligheder end at ringe op igen og så oprette et nyt nr. for at få processen i gang.

kl. 13.10 får jeg fat i Telenor medarbejder nr. 2 og vi finder egentlig ud af det hele. Nyt nr. og jeg kunne endda vælge det nummer jeg ønskede, 22446688, samle det hele i en familiepakke og bestille de 2 IPhone 6 i de farver jeg ønskede. Han lovede at han ville sende mig en bekræftelses mail på det hele, som burde være i hos mig senest en time efter dvs.kl. 14.20. Da jeg så modtager en mail fra jer kl. 15.10, så ser jeg til fin fortvivlelse, at det eneste han har gjort er at oprette et nyt nr.og det ikke det nr. jeg havde bedt om.

kl. 15.33 kommer jeg igennem til min Telenor medarbejder nr. 3 og hende og jeg kommer ikke godt ud af det med hinanden. Indrømmet, at jeg var frustreret, da hun informerer mig om at intet af det som jeg og Telenor medarbejder nr. 2 havde talt om var gjort, udover at han havde oprettet et nr. som intet havde med det nr. jeg gerne ville have at gøre. Jeg besinder mig og vi forsøger at finde frem til noget, men det var tydeligt at hun var irritereret på mig og jeg på hende. Hun får slettet det fejlagtige nr.  som Telenor medarbejder nr. 2 havde oprettet. Da hun vil have mig til at gå ind på hjemmesiden og gøre det som jeg reelt havde ringet hende op for, så beslutter jeg mig for, at hende og jeg intet får udrettet sammen og at jeg hellere må tale med en af hendes kollegaer. Da hun ikke kan/vil stille mig videre, så må jeg lægge på og prøve igen.

kl. 15.53 får jeg fat i min Telenor medarbejder nr. 4 og efter vi har forsøgt at finde et nr.til forgæves i 25 min. så beslutter jeg mig for at stoppe samtalen og forsøge igen senere. Problemet var her, at jeres system og hjemmesiden tydeligvis ikke fungerede og slet ikke kunne tale sammen.

kl. 16.58 får jeg fat i Telenor medarbejder nr. 5, Joakim(aner ikke om det staves således). Her fortæller jeg ham dagens begivenheder og finder frem til et helt nyt nr. i fællesskab samt alle de andre ting med abonnementerne. Da vi så kommer til de 2 IPhone 6, så er de ligepludselig udsolgt. Jeg fortæller ham, at det er ganske absurd, at 2 telefoner som jeg reelt havde bestilt kl. 13.10 ikke længere kan fås og det særligt når jeg lige har set en reklame med det i fjernsynet, på jeres hjemmeside samt i telefonen mens jeg ringede til jer. Det er da falsk markedsføring med stort F. Han er meget forstående og vil tale med sin chef og ringe tilbage senest 30 min. senere dvs.kl. 17.45.

Da jeg kl. 18.45 intet har hørt, så ringer jeg igen ind og får fat i Telenor medarbejder nr. 6. Vi sætter så også hende ind i dagens begivenheder, men siger at det nok ville være smart hvis jeg kunne tale med Joakim, da han jo havde lovet mig at ringe tilbage. Hun siger at det ikke er noget problem da han sidder lige ved siden af hende. Hun sender mig videre hvor jeg ender på standby i 4 min. hvorefter samtalen afbrydes fra jeres ende af.

Kl. 18.52 får jeg fat i Telenor medarbejder nr. 7 og hun vil gerne hjælpe mig men igen nævner jeg at det vil være smartest at tale med Joakim som jo kender min sag. Hun sender ham 2 mails om at hun har mig i røret, men han svarer ikke. Jeg venter og venter men intet sker og jeg siger til hende at jeg vil lægge på og prøve igen, hvor jeg måske kan få fat på ham.

Dette prøver jeg så 2 gange hvor jeg får fat på Telenor medarbejder nr. 8 og 9. De sender ham alle en mail, men da jeg kl. 20.00 intet har hørt, så prøver jeg igen at få fat på en ny som måske kan hjælpe mig.

Kl. 20.17 kommer jeg i kontakt med Telenor medarbejder nr. 10 og jeg beder ham om at se hvad der egentlig er sket inde på min konto og hvad hans mange kollegaer har lavet derinde. Det vi finder ud af er, at det nr.som Joakim skulle have tildelt mig ikke er blevet det men han har ændret mine 2 eksisterende abonnementer til familie. Det er sådanset ok, men problemet er at jeg så ikke kan få den ene IPhone 6 med til kampagneprisen og for at løse det problem må han vente til i morgen tirsdag d. 3/11 for at tale med sin chef om det. Derudover så kan I stadigvæk ikke hjælpe med de den anden IPhone 6, da den er udsolgt.

Så ikke pga. mangel på vilje, men pga. hans kollegaers fejl, så ender jeg om med nul og niks og må prøve at ringe til jer igen i morgen.




Efter over 3 timers samtale med 10 forskellige Telenor medarbejdere, så sidder jeg tilbage med intet ud over en absurd oplevelse og følelsen af at Telenor dybest set er fuldstændig ligeglade med deres kunder.

Jeg har oplevet 2 medarbejdere der desideret har løget for mig og en anden der skældte mig ud som var jeg et lille barn. Resten har sagt ting som har peget i vidt forskellige retninger og man sider tilbage med en følelse af ligegyldighed.Ligegyldighed fra jeres side i en sådan grad at ordet skuffet ikke dækker.

Nej jeg er vred. Det får jeg ingen nye abonnementer eller telefoner af, men hold kæft I udstiller mig som en idiot.